ترکیه باش وزیری: دونالد ترامپ نینگ فرمانینی قبول قیلیش ممکن ایمس
امریکا قوشمه ایالتلری نینگ ینگی دولت باشلیغی دونالد ترامپ نینگ 7 اسلام اولکه سی وطنداشلریگه ویزه نینگ منع قیلگن لیگی بیلن علاقه لی باش وزیر اورین باسری نعمان قورتولموش فکر بیلدیردی.
خبر ترک روزنامه سیگه بیانات بیرگن قورتولموش، قرارنی قبول قیلیش ممکن ایمس، متاسفانه بو قرارگه غرب دنیاسیده کوپلگن اسلام دشمن لیگی، مهاجر مخالف لیگی و خارجی دشمن لیگی نینگ تأثیر قالدیرگن لیگینی بیان ایتدی.
نعمان قورتولموش، برچه دین و اتنیک گروهلرنی اوز ایچیگه آلگن امریکا کبی بیر اولکه ده بو قرارنینگ آلینگن لیگی آزورده قیلووچی و ناتوغری بیر حرکت دیر. در حقیقت انسانلر آره سیده تبعیض ایجاد ایتووچی قرار دیر. بو قرارنی توزه تیش لرینی امید قیله من دیب، ایتدی.
هیچ بیر اولکه نینگ انسانی همه سی یمان ایمس، هر بیر اولکه ده یخشی – یمان انسانلر بولیشی ممکن، دیدی.
نعمان قورتولموش، دموکراتیک دولتلر و خلق ارا جمعیت نینگ وظیفه سی بو کبی نا قانون و ترورچیلیک انسانلر بیلن تیگیشلی نیتورک شبکه سی برقرار قیلیب، بولرگه قرشی کوره ش توغریسیده خلق ارا ائتلاف کوچلرینی کوچلی قیلیش دیر. متاسفانه مواز بیر شکلده ایش قیله دیگن ایککی قرانغو اتاق موجود. بیرته سی اسلام و خارجی دشمن لیگی دیر، باشقه بیرته سی اسلامدن استفاده ایتیب، دنیاده قان توکیب تورگن داعش و بونگه اوخشه گن ترور تشکیلاتلری و اولرنینگ آرقه سیده گی عقل لردیر. بولر بیر آماج اوچون فعالیت آلیب بارماقده لر. ایککیسی هم 1 ملیارد 700 ملیون مسلمان نینگ حیاتینی زهر قیلگنلر. بونگه قرشی تدبیرلی بولیش کیره ک دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
